**ИЗДАВАНЕ НА СВИДЕТЕЛСТВО ЗА ПРОФЕСИОНАЛНА КВАЛИФИКАЦИЯ**

**по Високоспециализирана дейност в медицината**

**І. Правно основание**

* Закон за висшето образование

**ІІ. Заявител**

Свидетелство за професионална квалификация се издава на всички преминали обучение и успешно положили изпит за придобиване на професионална квалификация по Високоспециализирана дейност в медицината.

**IІI. Орган, предоставящ услугата**

Медицински университет – Варна

**IV. Необходими документи**

* Копие от диплома за висше образование по медицина;
* Копие от свидетелство за призната специалност;
* Снимка паспортен формат;
* Протокол от изпита с положителен резултат за придобиване на професионална квалификация по Високоспециализирана дейност.
* Документ за платена такса.

Всички необходими документи от страна на лицата, се подават при заявяване на обучението. След успешното полагане на изпита се заплаща такса за издаване на свидетелство за професионална квалификация. Всички необходими документи, се създават служебно след стартиране на обучението.

**V. Процедура по предоставяне на образователна услуга**

Издаване на Свидетелство за професионална квалификация се извършва по реда на правила, приети на заседание на Академичен съвет при Медицински университет-Варна с Протокол № 5/04.03.2013г.

– Свидетелство за професионална квалификация се издава на всички лица, завършили обучение и положили успешно изпит;

* Свидетелство за професионална квалификация се издава на бланка и се подписва от ръководителя на обучението и ректора, и се поставя печат на висшето училище с държавния герб;

– Свидетелство за професионална квалификация се вписва в регистрационна книга.

* **Начини на заявяване на услугата:**

За предоставяне на услугата не е необходимо заявяване.

* **Документите се получават**:

**1.** На място, в отдел СДО при Медицински университет-Варна, лично срещу представяне на документ за самоличност, полагане на подпис, изписване на имена и дата на получаване в регистрационна книга;

**2.** На място, в отдел СДО при Медицински университет-Варна, от лице с писмено нотариално заверено пълномощно, копие от което се оставя, полагане на подпис, изписване на имена и дата на получаване в регистрационна книга;

**VІ. Дължими такси**

Услугата се заплаща съгласно решение на Академичния съвет на Медицински университет-Варна за утвърждаване на такси за издаване на Свидетелство за професионална квалификация за ВСД (Протокол № 5/04.03.2013 г).

- За издаване на Свидетелство за професионална квалификация за ВСД се събира такса 30 лв.

**Заплащането се извършва:**

* По банков път по банковата сметка на университета:

Банка „ДСК" ЕАД-клон Варна, BIC: STSABGSF и IBAN: BG24STSA93003100040700

**VІІ. Срок за извършване на образователна услуга**

Срокът за издаване на Свидетелство за професионална квалификация за ВСД е до два месеца от полагане на изпита.

**VІІІ. Срок на действие**

Издаденото Свидетелство за професионална квалификация за ВСД е безсрочно.

**ІХ. Ред за обжалване**

Обжалването се извършва по реда на Административнопроцесуалния кодекс.

|  |  |
| --- | --- |
| **!** | Телефон за връзка – 052/677 016; 052/677 017 |
| Ел. адрес за предложения във връзка с услугата – sdo@mu-varna.bg |